CELEX: 32011D0882
Language: lv
Date: 2011-12-21 00:00:00
Title: 2011/882/ES: Komisijas Īstenošanas lēmums ( 2011. gada 21. decembris ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū jaunu košļājamās gumijas bāzi kā jaunu pārtikas produktu sastāvdaļu (izziņots ar dokumenta numuru C(2011) 9680)

23.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 343/121
            
         KOMISIJAS ĪSTENOŠANAS LĒMUMS
   (2011. gada 21. decembris),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū jaunu košļājamās gumijas bāzi kā jaunu pārtikas produktu sastāvdaļu
   (izziņots ar dokumenta numuru C(2011) 9680)
   (Autentisks ir tikai teksts angļu valodā)
   (2011/882/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Revolymer Ltd2007. gada 10. oktobrī Nīderlandes kompetentajām iestādēm iesniedza lūgumu par jaunas košļājamās gumijas bāzes kā jaunas pārtikas produktu sastāvdaļas laišanu tirgū.
            
         
               (2)
            
            
               Nīderlandes kompetentā pārtikas produktu novērtējuma iestāde 2009. gada 23. aprīlī sniedza sākotnējo novērtējuma ziņojumu. Minētajā ziņojumā tā secināja, ka ir droši lietot jauno košļājamās gumijas bāzi kā pārtikas produktu sastāvdaļu.
            
         
               (3)
            
            
               Komisija 2009. gada 30. aprīlī pārsūtīja sākotnējo novērtējuma ziņojumu visām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā noteiktajā 60 dienu periodā saskaņā ar minēto noteikumu tika izteikti pamatoti iebildumi pret šā produkta tirdzniecību.
            
         
               (5)
            
            
               Tāpēc 2010. gada 2. jūlijā notika apspriešanās ar Eiropas Pārtikas nekaitīguma iestādi (EFSA).
            
         
               (6)
            
            
               
                  EFSA“Zinātniskajā atzinumā par “jaunas košļājamās gumijas bāzes (REV-7)” kā jaunas pārtikas produktu sastāvdaļas nekaitīgumu” (Scientific Opinion on the safety of a “novel chewing gum base (REV-7) as a novel food ingredient”) (2)2011. gada 25. martā secināja, ka jaunā košļājamās gumijas bāze ir nekaitīga, to lietojot paredzētajā veidā un paredzētajos daudzumos.
            
         
               (7)
            
            
               Jaunā košļājamās gumijas bāze atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Jauno košļājamās gumijas bāzi, kas aprakstīta pielikumā, var laist Savienības tirgū kā jaunu pārtikas produktu sastāvdaļu izmantošanai košļājamās gumijās, nepārsniedzot koncentrāciju 8 %.
   2. pants
   Ar šo lēmumu atļautās jaunās košļājamās gumijas bāzes nosaukums uz to saturoša pārtikas produkta etiķetes ir “košļājamās gumijas bāze (2-metil-1,3-butadiēna homopolimēra, kas apstrādāts ar maleīnskābes anhidrīdu, esteris ar polietilēnglikola monometilēteri)”.
   3. pants
   Šis lēmums ir adresēts Revolymer Ltd, 1, NewTech Square, Deeside Industrial Park, Deeside, Flintshire, CH5 2NT, Apvienotā Karaliste.
   
      Briselē, 2011. gada 21. decembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 43, 14.2.1997., 1. lpp.
   
      (2)  EFSA Journal 2011; 9(4):2127.
   
      PIELIKUMS
      
         Jaunās košļājamās gumijas bāzes specifikācija
      
      
         Apraksts
      
      Jaunā pārtikas produktu sastāvdaļa ir sintētisks polimērs (patenta numurs WO2006016179). Tā krāsa ir no baltas līdz krēmkrāsai.
      Tas sastāv no monometoksipolietilēnglikola (MPEG) sazarotiem polimēriem, kas uzpotēti uz poliizoprēna-g-maleīnskābes anhidrīda (PIP-g-MA), un nereaģējuša MPEG (mazāk nekā 35 % no svara).
      
         PIP-g-MA uzpotēta MPEG molekulārā struktūra
      
      
         
      
         
      
                  Monometoksipolietilēnglikola īpašības
               
            
                  Mitrums
               
               
                  mazāk par 5 %
               
            
                  Pelni
               
               
                  mazāk par 5 mg/kg
               
            
                  Anhidrīda atlikums
               
               
                  mazāk par 15 μmol/g
               
            
                  Polidispersitātes indekss
               
               
                  mazāk par 1,4
               
            
                  izoprēns
               
               
                  mazāk par 0,05 mg/kg
               
            
                  Etilēnoksīds
               
               
                  mazāk par 0,2 mg/kg
               
            
                  Nesaistīts maleīnskābes anhidrīds
               
               
                  mazāk par 0,1 %
               
            
                  Oligomēri kopā (mazāk par 1 000 daltoniem)
               
               
                  ne vairāk par 50 mg/kg
               
            
         
      
                  Piemaisījumi no izejvielām
               
            
                  Etilēnglikols
               
               
                  mazāk par 200 mg/kg
               
            
                  Dietilēnglikols
               
               
                  mazāk par 30 mg/kg
               
            
                  Monoetilēnglikola metilēteris
               
               
                  mazāk par 3 mg/kg
               
            
                  Dietilēnglikola metilēteris
               
               
                  mazāk par 4 mg/kg
               
            
                  Trietilēnglikola metilēteris
               
               
                  mazāk par 7 mg/kg
               
            
                  1,4-dioksāns
               
               
                  mazāk par 2 mg/kg
               
            
                  Formaldehīds
               
               
                  mazāk par 10 mg/kg